Marius Tucă Show: Mihai și Liviu Popescu: După 1 octombrie vom începe să plătim taxe. Ar trebui relaxate măsurile după alegeri, ca să supraviețuim.
Numărul clienților de pe litoral a fost dublu în această vară, față de anul trecut, rezultatele se vor vedea în 2-3 ani. Antreprenorii din HoReCa vor plăti taxe din această toamnă, după o scutire de câteva luni și cer o relaxare a măsurilor de la 1 octombrie. Mesajul fraților Popescu: "Ieșiți afară din casă, socializați!".
Lăsați restaurantele deschise! – acesta a fost îndemnul lui Marius Tucă și al fraților Liviu și Mihai Popescu, antreprenori de peste 15 ani, cu mai multe localuri deschise în toată țara.Potrivit celor doi, e greu să lucrezi cu cineva care ia decizii dintr-un birou. Ei consideră că autorităție trebuie să asculte vocea poporului. "Noi vorbim pentru toată industria, știm că oamenii vor socializare. (…) După momentul Colectiv s-a interzis brusc fumatul. Toți au zis că o să fie localurile pline, că o să vină nefumătorii, dar a fost -30% la orice business, pentru că nefumătorul nu era tipul social", a menționat Mihai Popescu.Liviu Popescu: "Anul acesta, toată lumea era mirată de câtă lume e la mare. Două lucruri vreau să remarc: România este ferită de acest Covid pentru că noi nu am depins de turiști străini. Dumnezeu ne-a dat clienți, a fost dublu numărul de clienți la mare, chiar și cu Covid și cu frică. Acești turiști cheltuiesc niște bani care se vor vedea în anii următori, o să avem un litoral mai frumos în 2-3 ani."Dar sezonul e pe final și marea provocare a antreprenorilor din HoReCa în lunile de toamnă-iarnă care urmează este să scoată oamenii din casă, să îi aducă la restaurant.Liviu Popescu: "Lumea chiar a stat la terase, degeaba deschizi restaurantele la interior, dacă afară sunt 35 de grade. Însă, îngrijorare mea vine de acum încolo, pentru că se vor închide terasele. Dar de la 1 octombrie, lumea va veni de pe litoral, se va retrage în orașe și vom începe să plătim și taxe, pentru că noi am avut o derogare până pe 25 octombrie."Mihai Popescu speră însă, ca după alegeri, de la 1 octombrie, autoritățile să mai relaxeze măsurile, pentru că nu ai cum să supraviețuiești cu 50% din capacitate. "Mulți o să refuze să mai deschidă, o să își înghețe businessurile", spune Mihai Popescu.Liviu Popescu: "Am observat declarațiile lui Macron din ultima vreme, el vrea să facă o relansare economică în Franța și e foarte bine că se gândește economic, pentru că dacă face măsuri foarte multe de sănătate, dar lumea n-o să câștige bani și o să fie șomaj, o să dezvolte alte anomalii. Așa aș gândi și eu dacă aș fi la guvernare."Frații Popescu au subliniat că nu există niciun studiu, dovadă științifică potrivit căreia restaurantele să prezinte risc de infectare.Toată această pandemie a dat o lovitură grea industriei HoReCa, unul dintre efectele clare fiind că angajații din domeniu nu mai primesc credite de la bancă, pentru că sunt considerate persoane cu risc mare.O altă temă adusă în discuție de frații Popescu a fost legată de angajații care au lucrat pe vapoare și s-au întors acum acasă, apropos de mirajul lucrului în străinătate. Aceștia ar trebui păstrați în țară, pentru că sunt foarte valoroși pentru industrie, consideră Liviu Popescu.Cei doi abia așteaptă să înceapă școala, considerând că toții copiii ar trebui să meargă în clase. "Dacă nu trimitem copiii la școală, o să avem o nație de analfabeți. Pe lângă copii, și părinții trebuie să stea acasă și nu se mai poate acest lucru".Mihai Popescu crede că, în viitor, o să se schimbe modul de consum al clienților, vor asculta concerte acasă, cu căștile pe urechi. În privința eveimentelor de muzică majore, acesția cred că se vor relua peste 2-3 ani.Mesajul lui Liviu și al lui Mihai Popescu pentru clienți: "Ieșiți afară din casă, socializați!" Pentru cei din vârful lanțului trofic: "Nu țineți banii la parchet, lăsați i în piață!".